
Mae creadigrwydd yn derm sydd yn medru cael ei ddefnyddio mewn i bron bob agwedd o fywyd boed yn fywyd ysgol, gwaith neu gartref. Ac erbyn heddiw mae‘r term yn cael ei phwysleisio yn fawr o fewn addysg gyda nifer o arbenigwyr megis Robinson(2015) yn nodi mae creadigrwydd yw’r chwildro diweddaraf sydd yn trawsnewid dysgu ac addysgu o fewn ysgolion.

Er bod y nifer helaeth o arbenigwyr yng nghtun fod creadigrwydd yn sgil hanfodol i’w ddatblygu, mae yna ddadl am beth yn union yw greadigrwydd a sut gellir ei ddatblygu. 

Mae unigolion yn galw ar eu sgiliau creadigol wrth siarad ag eraill, coginio, gwneud gwaith a chwarae gemau ac felly mae’n bwysig fod disgyblion yn derbyn cyfleoedd a chefnogaeth i ddefnyddio a datblygu eu creadigrwydd mewn gwahanol weithgareddau ac amgylcheddau. 

Mae’r athro Donaldson hefyd o’r farn bod datblygu creadigrwydd yn rhan bwysig o’r cwricwlwm ysgol gan ei nodi fel un o’r pedwar diben yn ei ddogfen Ddyfodol Lwyddiannus gan bwysleisio’r angen i addysgu dysgwyr i fod yn gyfranwyr mentrus a creadigol.

Mae erthygl a ysgrifennwyd gan Hicks am pam mae creadigrwydd yn fwy gofynnol heddiw i gymharu ag ychydig flynyddoedd yn ôl yn nodi fod sgiliau penodol ar gyfer swyddi ddim bellach yn ddigonol a bod gofyn mawr am greadigrwydd ar draws gwahanol ddiwydiannau er mwyn sicrhau datblygiad a llwyddiant.

Un strategaeth a welwyd i fod yn cael ei awgrymu gan nifer yw’r angen i sicrhau trafodaethau trwy gydol y proses. Cefnogwyd hyn gan Hicks a Torrance.

Wedi i Torrance ymchwilio a dood at gasgliad fe wnaeth gynllunio model sef “the Torrance incubation model of creative teaching and learning” sydd wedi profi i fod yn effeithiol wrth addysgu creadigrwydd heb effeithio ar bynciau craidd.
Mae yna tri cam i’r model sef  “highten anticipation, deepening understanding and extend the learning”, mae’r camau yn son am pwysigreydd ennyn diddordeb disgyblion a cynnig gwybodateh ond yn bennaf canolbwyntir ar annog trafodaeth ac adfyfyrio ar gwahanol camau o’r dysgu, sef cyn cychwyn ar dasg yn ystod dasg neu weithgaredd ac ar ol.

Mae pwysigrwydd disgyblion yn hunan-fyfyrio hefyd yn cael ei gefnogi gan Costa a Kallick yn eu llyfr learning and leading with habits of mind. Yn y llyfr ysgrifennwyd pennod ar addysgu trwy adfyfyrio gan nodi eu bod o’r farn mae nid addysgu trwy brofiadau yr ydym yn gwneud ond yn hytrach yn addysgu trwy adfyfyrio ar ein profiadau ac yna ddefnyddio’r hyn a ddysgwyd mewn sefyllfaoedd  a gweithgareddau’r dyfodol.

Mae adolygiad llenyddol ar amgylcheddau addysg yn nodi yr angen I amrywio amgylcheddau yn ogystal a sicrhau ei fod yn cael ei gynllunio yn gywir. Rhaid ystyried nifer o elfennau wrth gynllunio tasgau a ardaloedd gan gynnwys adnoddau, strwythur y dasg, sicrhau fod disgyblion yn derbyn elfin o rhyddid a dewis yn ychwanegol I gynllunio ar gyfer synhwyrau disgyblion, beth mae nhw’n ei weld, clywed, arogli a cyffwrdd. Mae rhaid hefyd sicrhau fod yr ardaloedd yn ymateb I gofynion y dasg yn ogystal a sicrhau diogelwch corfforol, meddyliol ac emosiynnol.

Mae rôl athrawon yn elfen holl bwysig mewn pob agwedd o addysg disgyblion ac mae hyn yn wir ar gyfer datblygu a hyrwyddo sgiliau creadigol. Credaf ei fod yn bwysig fod athrawon yn dangos i’r disgyblion nad oes ganddyn nhw’r ateb i bopeth a'i fod nhw yn dal i ddysgu pethau newydd o hyd.

Mae yna nifer o ddadleuon ynglŷn â sut  y dylid mynd at i hyrwyddo creadigrwydd ar draws addysg, gyda thystiolaeth ac ymchwil newydd yn cael ei chyhoeddi’n rheolaidd am bwysigrwydd datblygu sgiliau creadigol yn ogystal â chanllawiau ar sut i wneud hyn mae’n amlwg fod hyn fel y dywed Robinson yn prif darged ar draws addysg ar hyn o bryd ac felly mae’n bwysig fel athrawes dan hyfforddiant fy mod yn ystyried sut i ellir sicrhau fy mod yn datblygu ac yn hyrwyddo creadigrwydd fy nisgyblion ym mhob cyfle posib.

Penderfynwyd sôn am y pedair elfen yma sef, adfyfyrio, trafod, amgylcheddau dysgu a rôl athrawon gan fy mod yn ystyried y rhain i fod yn elfennau a fydd yn medru cael effaith fwyaf ar ddatblygiad sgiliau creadigol unigolion a hefyd elfennau sy’n medru cael eu hintegreiddio yn hawdd mewn i weithgareddau dyddiol mewn bywyd ysgol. Yn ogystal â bod yn strategaethau gellir ei ddefnyddio ar draws y cwricwlwm ac ar draws yr ysgol yn cychwyn gyda’r cyfnod sylfaen hyd at gyfnod allweddol 4.

